stanford-oval/wikipedia huggingface dataset:
Kežmarokin puukirkko

Vanha valokuva Kežmarokin puukirkosta
Kežmarokin puukirkko on yksi maailmanperintöluetteloon kuuluvista Slovakian Karpaattien puukirkoista. Se sijaitsee Kežmarokin kaupungissa.
Kežmarokiin rakennettiin ensimmäinen protestanttinen kirkkorakennus todennäköisesti 1687–1688. Se oli vain pieni talo, jossa kirkkoväki kokoontui. Siitä tuli kuitenkin nopeasti liian pieni sekä saksalaisille että slovakialaisille yhteisöille. Porvaristo keräsi varoja uuden kirkon rakentamiseen. Huhtikuussa 1717 vanha kirkkorakennus purettiin ja uuden rakentaminen aloitettiin. Uusi puinen kirkko valmistui todennäköisesti jo samana vuonna. Kirkko oli yksi niistä kirkoista, joita vainotut luterilaiset saivat luvan rakentaa Sopronin sopimuksessa. He joutuivat rakentamaan kirkkonsa kuitenkin kaupungin keskustan ulkopuolelle ilman kellotornia ja kirkonkelloja sekä täysin omilla varoillaan.
Pohjaltaan Kežmarokin puukirkko on kreikkalaisen ristin muotoinen. Se rakennettiin kokonaisuudessa puusta ilman ainuttakaan metalliosaa. Kirkko suunniteltiin maalaistyyliseksi ja sen rakentamiseen käytettiin monia perinteisiä rakennustapoja. Sen ulkosivu päällystettiin valkoisella kipsillä, jotta se näyttäisi kiviseltä. Kirkossa on istumapaikat noin 1 500 kuuntelijalle. Alkuperäinen maalattia on korvattu myöhemmin kivilattialla. Holvi on maalattu muistuttamaan taivasta ja siihen on tehty myös hahmoja, jotka edustavat apostoleita, evankelistoja ja kolminaisuutta. Paikallinen Ján Lerch on tehnyt kirkon sisäosien puukaiverrukset. Spišskánovávesiläiset Vavrinec Čajkovský ja Martin Korabinský ovat tehneet urut, jotka valmistuivat 1729.
Kirk Whalum

Saksofonisti Kirk Whalum vuonna 1987
Kirk Whalum (s. 11. heinäkuuta 1958 Memphis, Yhdysvallat) on yhdysvaltalainen jazz-saksofonisti ja lauluntekijä. Whalum tunnetaan varsinkin gospel-musiikistaan. Whalum on voittanut yhteensä 12 Grammya.
Kerran kirkkaana päivänä

| Kerran kirkkaana päivänä> On a Clear Day You Can See Forever |
| --- | --- |

Ohjaaja:  Vincente Minnelli
Käsikirjoittaja:  Alan Jay Lerner
Tuottaja:  Howard W. Koch
Säveltäjä:  Burton Lane
Kuvaaja:  Harry Stradling
Leikkaaja:  David Bretherton
Tuotantosuunnittelija:  John DeCuir
Pukusuunnittelija:  Cecil Beaton
Valmistustiedot
Valmistusmaa:  Yhdysvallat
Tuotantoyhtiö:  Paramount Pictures
Levittäjä:  Paramount Pictures
Kesto:  129 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kerran kirkkaana päivänä (On a Clear Day You Can See Forever) on Vincente Minnellin ohjaama musiikkipitoinen romanttinen fantasiakomedia vuodelta 1970. Se pohjautuu Alan Jay Lernerin Broadway-näytelmään, jonka pohjalta kirjailija itse laati myös käsikirjoituksen. Elokuvan pääosissa näyttelevät Barbra Streisand ja Yves Montand.
Juoni

Nuori nainen (Streisand) hakeutuu psykiatrin (Montand) vastaanotolle päästäkseen eroon tupakoinnista hypnoosin avulla. Hypnoositilassa hän siirtyy nykyajasta yläluokkaisen romanssin keskushenkilöksi 1800-luvulle.
Vastaanotto

Helsingin Sanomien Mikael Fränti piti elokuvaa veteraaniohjaaja Minnellin yrityksenä toistaa vuosikymmentä aiempi menestyksekäs Lemmenloukku-idea, jossa ohjaaja George Cukor yhdisti Yves Montandin ja Marilyn Monroen. ”Minnellin elokuva ei vakuuta, vaan on omituisen jähmeä, ulkonaisesti kyllä korea, mutta sisältä kuollut.” Fräntin mielestä sivuosaan pantu nuori Jack Nicholson on joutunut tässä aivan väärään elokuvaan.
Aiheesta muualla

Kerran kirkkaana päivänä Internet Movie Databasessa (englanniksi)
Kirk Stevens

Kirk Stevens (s. 17. elokuuta 1958) on kanadalainen snooker-biljardin pelaaja.
Stevens aloitti biljardinpeluun nuorena ja pääsi 21-vuotiaana semifinaaliin snookerin MM-kisoissa Sheffieldissä. Vuonna 1984 Stevensin onnistui tehdä Jimmy Whitea vastaan kilpaillessaan 147 pisteen breikki.
Stevens jatkaa biljardin peluuta yhä. Hän on ollut hoidettavana riippuvuudestaan kokaiinin ja toimi 1990-luvun alussa lyhyesti autokauppiaana.
Kilpikonnalaiva

Kilpikonna-laivan rekonstruktio Soulissa sotilasmuseossa.
Kilpikonnalaivat tai geobuksonit (hangeul: 거북선, Geobukseon) olivat korealaisia panssaroituja sotalaivoja. Niitä pidetään ensimmäisinä esiteollisina panssarilaivoina. Kilpikonnalaivojen ensimmäisiä versioita tehtiin 1400-luvulla. Japanin hyökkäykset Koreaan (1592–1598) loivat tarpeen uusille kilpikonnalaivoille. Uudistetun mallin suunnitteli korealainen amiraali Yi Sun-sin ja hän myös käytti niitä menestyksekkäästi japanilaisia vastaan. Kilpikonnalaivoja oli Korean merivoimilla 1800-luvulle saakka.
1700-luvun piirros 1500-luvun kilpikonnalaivasta.
Kilpikonnalaiva oli monikantinen, 30-35 metrinen alus, jota voitiin voitiin soutaa tai ajaa purjeilla. Se oli varustettu useilla eri tyyppisillä tykeillä. Kansi oli peitetty puisella katolla ja sitten peitetty rautalevyillä, joissa oli piikkejä. Tämän seurauksena laivavaltauksesta eli entraamisesta, joka oli ollut japanilaisten merisotataktiikka, tuli lähes mahdotonta. Aluksen keulassa olevasta lohikäärmeenpäästä pystyttiin saamaan liekkejä. Amiraali Yi Sun-sin käytti alusta siten, että ajoi sillä Japanilaisten laivasto-osaston keskelle ja tuhosi tykeillä vihollisaluksia lähitaistelussa.
Aiheesta muualla

Kuvia tai muita tiedostoja aiheesta Kilpikonnalaiva Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Kiinan kommunistisen puolueen keskussotilaskomissio

Kiinan kommunistisen puolueen keskussotilaskomissio (kiin. 中国共产党中央军事委员会, Zhōngguó Gòngchǎndǎng Zhōngyāng Jūnshì Wěiyuánhuì) on Kiinan kansantasavallan Kansan vapautusarmeijan hallitseva elin. Kiinan puolustusministeri ei päätä juuri lainkaan armeijan asioista ja on käytännössä koko keskussotilaskomission alin virka. Hätätilanteissa keskussotilaskomission käskyt voivat mennä ristiin Kiinan kommunistisen puolueen oman keskussotilaskomission kanssa.
Keskussotilaskomissio vastaa lähes kaikista kiinan sotilastoimista sekä takaa puolueen kontrollin asevoimissa.
Puheenjohtajat

Mao Zedong (1943–1976)
Hua Guofeng (1976–1981)
Deng Xiaoping (1981–1989)
Jiang Zemin (1989–2004)
Hu Jintao (2004–2012)
Xi Jinping (2012–)
Keltarintakerttuli

| Keltarintakerttuli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kerttulit Parulidae
Suku::  Loistokerttulit Setophaga
Laji::  dominica
Kaksiosainen nimi
 Setophaga dominica  (Linnaeus, 1766) 
Synonyymit
 Dendroica dominica 
Katso myös
   Keltarintakerttuli Wikispeciesissä   Keltarintakerttuli Commonsissa 
Infobox OKNimi-testi OKIUCN-testi OK: 
Keltarintakerttuli (Setophaga dominica) on kerttulien heimoon kuuluva varpuslintu.
Levinneisyys

Keltarintakerttulia tavataan pesivänä Yhdysvaltain itä- ja kaakkoisosissa sekä talvehtivana Väli-Amerikassa. Lajin populaatio on hyvin suuri ja sen kannankehitys on nouseva. Se on luokiteltu elinvoimaiseksi.
Koirista parhain

| Koirista parhain |
| --- | --- |

Kirjailija:  Helena Meripaasi
Kieli:  suomi
Kustantaja:  Otava
Julkaistu:  2001
Ulkoasu:  sidottu
Sivumäärä:  109
ISBN:  951-1-17619-6
Sarja: Koirahullun päiväkirja
Edeltävä:  Koiran kokoinen kesä
Seuraava:  Enkelikoira
Löydä lisää kirjojaKirjallisuuden teemasivulta
Koirista parhain on Helena Meripaaden vuonna 2001 julkaistu romaani. Kirja on toinen osa Koirahullun päiväkirja -sarjaa.
Kirjan päähenkilö on 12-vuotias Ulla, joka omistaa 9,5 kuukauden ikäisen belgianpaimekoira Daran.
Aiheesta muualla

Kirjasarja netissä[vanhentunut linkki]
Kongon demokraattisen tasavallan maakunnat

Kongon demokraattinen tasavalta on jaettu 26 maakuntaan.
Maakunnat on määritelty vuonna 2005 esitetyssä perustuslaissa. Vanhan perustuslain mukaan maakuntia oli kymmenen ja niiden lisäksi Kinshasan kaupungilla oli erityisasema. Uuden jaon piti tulla voimaan vuonna 2009.
Vuonna 2011 uudistus päätettiin toteuttaa vaiheittain ja maakuntajako tuli lopullisesti käyttöön 2015. Monet tilastot käyttävät kuitenkin edelleen vanhaa kymmenen maakunnan jakoa.
25 maakuntaa ja pääkaupunki Kinshasa
|  | Maakunta | Pääkaupunki | Hallinnon kieli |
| --- | --- | --- | --- |
| 1. | Kinshasa | Kinshasa | ranska, lingala |
| 2. | Keski-Kongo | Matadi | kituba |
| 3. | Kwango | Kenge | kituba |
| 4. | Kwilu | Kikwit | kituba |
| 5. | Mai-Ndombe | Inongo | kituba |
| 6. | Kasai | Tshikapa | luluanluba |
| 7. | Lulua | Kananga | luluanluba |
| 8. | Itä-Kasai | Mbuji-Mayi | luluanluba |
| 9. | Lomami | Kabinda | luluanluba |
| 10. | Sankuru | Lusambo | luluanluba |
| 11. | Maniema | Kindu | swahili |
| 12. | Etelä-Kivu | Bukavu | swahili |
| 13. | Pohjois-Kivu | Goma | swahili |
| 14. | Ituri | Bunia | swahili |
| 15. | Ylä-Uele | Isiro | lingala |
| 16. | Tshopo | Kisangani | swahili |
| 17. | Ala-Uele | Buta | lingala |
| 18. | Pohjois-Ubangi | Gbadolite | lingala |
| 19. | Mongala | Lisala | lingala |
| 20. | Etelä-Ubangi | Gemena | lingala |
| 21. | Equateur | Mbandaka | lingala |
| 22. | Tshuapa | Boende | lingala |
| 23. | Tanganyika | Kalemie | swahili |
| 24. | Ylä-Lomami | Kamina | luluanluba |
| 25. | Lualaba | Kolwezi | swahili |
| 26. | Ylä-Katanga | Lubumbashi | swahili |
Kehräjäkälät (heimo)

| Kehräjäkälät |
| --- | --- |

Tieteellinen luokittelu
Domeeni::  Aitotumalliset Eucarya
Kunta::  Sienet Fungi
Kaari::  Kotelosienet Ascomycota
Alakaari::  Pezizomycotina
Luokka::  Lecanoromycetes
Alaluokka::  Lecanoromycetidae
Lahko::  Maljajäkälät Lecanorales
Heimo::  Kehräjäkälät Lecanoraceae  Körb., 1855
Katso myös
   Kehräjäkälät (heimo) Wikispeciesissä   Kehräjäkälät (heimo) Commonsissa 
Infobox OKNimi-testi OK: 
Kehräjäkälät (Lecanoraceae) on maljajäkälien lahkoon kuuluva heimo.
Sukuja ja lajeja

Pallerojäkälät Lecidella
Muuripallerojäkälä Lecidella stigmatea
Claurouxia
Sokkelojäkälä Claurouxia chalybeioides
Carbonea
Carbonea vorticosa
Kehräjäkälät Lecanora
Haavankehräjäkälä Lecanora allophana
Paasijäkälät Miriquidica
Mustapaasijäkälä Miriquidica deusta
Vainiokehräjäkälät Protoparmeliopsis
Tyrskykehräjäkälä Protoparmeliopsis achariana
Riuttakehräjäkälä Protoparmeliopsis laatokkaënsis
Kaarrekehräjäkälä Protoparmeliopsis macrocyclos
Vainiokehräjäkälä Protoparmeliopsis muralis
Bryonora
Härmäkukkurajäkälä Bryonora pruinosa
Tulkkujäkälät Pyrrhospora
Tammentulkkujäkälä Pyrrhospora quernea
Clauzadeana
Nököjäkälä Clauzadeana macula
Korujäkälät Rhizoplaca
Punakorujäkälä Rhizoplaca chrysoleuca
Viherkorujäkälä Rhizoplaca melanophthalma
Psorinia
Pohjanpakurajäkälä Psorinia conglomerata
Bryodina
Tylothallia
Ameliella
Palicella
Lahotummujäkälä Palicella filamentosa
Muurikehräjäkälät Myriolecis
Kalkkikehräjäkälä Myriolecis albescens
Aiheesta muualla

Laji.fi: Lecanoraceae
ITIS: Lecanoraceae (englanniksi)
UniProt: Taxonomy - Lecanoraceae (englanniksi)
Kongon demokraattisen tasavallan kansalliskirjasto

| Kongon demokraattisen tasavallan kansalliskirjasto> Bibliotheque Nationale de la Republique Democratique du Congo |
| --- | --- |
Osoite:  B.P. 13897, 10 bd Colonel Tshatshi, Kinshasa - Gombe, Kongon demokraattinen tasavalta
Sijainti:  Kinshasa, Kongon demokraattinen tasavalta
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Kongon demokraattisen tasavallan kansalliskirjasto (ransk. Bibliotheque Nationale de la Republique Democratique du Congo) on Kinshasassa toimiva Kongon demokraattisen tasavallan kansalliskirjasto.
Kansalliskirjasto perustettiin vuonna 1949. YK:n vuonna 1999 perustettu Kongon demokraattiseen tasavaltaan suuntautunut rauhanturvaoperaatio (MONUC; ja sen seuraaja MONUSCO 2010–) on avustanut myös kansalliskirjaston kunnostamisessa.
Keltarinta-apali

| Keltarinta-apali |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Hertut Cisticolidae
Suku::  Apalit Apalis
Laji::  flavida
Kaksiosainen nimi
 Apalis flavida  (Strickland, 1852) 
Katso myös
   Keltarinta-apali Wikispeciesissä   Keltarinta-apali Commonsissa 
Infobox OKNimi-testi OKIUCN-testi OK: 
Keltarinta-apali (Apalis flavida) on herttujen heimoon kuuluva varpuslintu.
Levinneisyys

Keltarinta-apalia tavataan laajalla alueella Saharan eteläpuolisessa Afrikassa. Sen on kuvattu olevan yleinen, ja sen kannankehitys on nouseva. Laji on luokiteltu elinvoimaiseksi.
Keltarintamesikko

| Keltarintamesikko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Marjastajat Melanocharitidae
Suku::  Medestäjämesikot Toxorhamphus
Laji::  novaeguineae
Kaksiosainen nimi
 Toxorhamphus novaeguineae  (Lesson, 1827) 
Katso myös
   Keltarintamesikko Wikispeciesissä   Keltarintamesikko Commonsissa 
Infobox OKNimi-testi OKIUCN-testi OK: 
Keltarintamesikko (Toxorhamphus novaeguineae) on marjastajien heimoon kuuluva varpuslintu.
Levinneisyys

Keltarintamesikkoa tavataan Indonesiassa ja Papua-Uudessa-Guineassa. Lajia on kuvattu melko yleisestä yleiseksi. Se on luokiteltu elinvoimaiseksi.
Kielopuut

| Kielopuut |
| --- | --- |
 Kiiltokielopuu (Pittosporum tobira)
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset Eudicots
Kladi::  Asteridit
Lahko::  Apiales
Heimo::  Kielopuukasvit Pittosporaceae
Suku::  Kielopuut Pittosporum  Banks & Sol. ex Gaertn.
Katso myös
   Kielopuut Wikispeciesissä   Kielopuut Commonsissa 
Infobox OKNimi-testi OK: 
Kielopuut (Pittosporum) on kasvisuku kielopuukasvien heimossa ja kielopuukasvien tyyppisuku. Siihen kuuluu 227 lajia. Madeiralla kasvava madeirankielopuu (Pittosporum coriaceum) on Euroopassa ainoa alkuperäisenä kasvava laji. Muita kielopuita esiintyy Afrikasta Aasiaan, Australiaan ja Oseaniaan.
Kielopuulajeja

kirjokielopuu (Pittosporum bicolor)
madeirankielopuu (Pittosporum coriaceum)
purppurakielopuu (Pittosporum crassifolium)
tähtikielopuu (Pittosporum eugenioides)
poimukielopuu (Pittosporum tenuifolium)
kiiltokielopuu (Pittosporum tobira)
aaltokielopuu (Pittosporum undulatum)
Monia suvun lajeja käytetään huonekasveina.
Aiheesta muualla

Finto: Kassu – Kasvien suomenkieliset nimet: Kielopuut (Pittosporum)
Suomen Lajitietokeskus: Kielopuut – Pittosporum
Integrated Taxonomic Information System (ITIS): Pittosporum (englanniksi)
United States Department of Agriculture (USDA): Pittosporum (englanniksi)
Flora of China: Pittosporum (englanniksi)
Kim Woo-jae

| Kim Woo-jae |
| --- | --- |

Henkilötiedot
Syntynyt: 25. marraskuuta 1979 (ikä 44)
Kansalaisuus:   Etelä-Korea
Jääkiekkoilija
Pelipaikka:  puolustaja
Maila:  vasen
Pituus:  178 cm
Paino:  85 kg
Pelaajaura
Pääsarjaura:  1998–2015
Aik. seurat:  Jokipojat Anyang Halla
Kim Woo-jae (s. 25. marraskuuta 1979) on eteläkorealainen uransa päättänyt jääkiekkoilija ja pelipaikaltaan puolustaja. Woo-Jae on 178 cm pitkä ja 85 kiloa painava.
Kim on pelannut pääsarjatasolla Anyang Hallan joukkueessa sekä Korean pääsarjassa että monikansallisessa Aasian liigassa vuosina 2002–2006.
Kim on pelannut maansa A-maajoukkueessa MM-kisojen alemmissa divisioonapeleissä. Hän on edustanut maataan arvokisoissa vuonna 1999, 2000, 2002, 2003, 2005, 2007, 2008, 2009, 2010 ja 2011.
Hän edusti kaudella 2006–2007 Mestiksessä Jokipoikia.
Liikegrafiikka

Liikegrafiikka on visuaalisen viestinnän suunnittelun alalaji, joka käsittää liikkuvan kuvan tuotannon viestinnällisiin tarkoituksiin, esimerkiksi televisiolähetysten graafisten elementtien, elokuvien alku- ja lopputekstien ja selitysvideoiden muodossa. Liikegrafiikka poikkeaa animaatiosta ja elokuvasta siinä, ettei se ole tarinallinen, vaan muuta tiedonvälitystä taustoittava ja tukeva visuaalisen viestinnän muoto.
Liikegrafiikan käyttökohteet > Televisiossa

Televisiolähetysten liikegraafisiin elementteihin kuuluvat esimerkiksi
Televisiokanavien kanavatunnukset, esimerkiksi Ylen
Uutislähetysten graafiset elementit, kuten lähetysten tunnukset, uutisankkureiden nimet, kartat ja muu selittävä infografiikka
Säätiedotusten säätilanteen kehittymistä ja karttaa esittävät animaatiot
Urheiluotteluiden pistetilanteet, visuaalisesti havainnollistetut kentän tapahtumat ja tunnelman luonti tunnusgrafiikoilla.
Monet mainokset, jotka on toteutettu osaksi tai kokonaan liikegrafiikan keinoin
Liikegrafiikan käyttökohteet > Elokuvissa

Elokuvien alku- ja lopputekstit ovat yksi laajalti tunnettu liikegrafiikan muoto. Alkutekstit pyrkivät kertomaan elokuvan hahmoista, tunnelmasta ja tapahtumista abstraktilla tavalla, kuitenkin samalla viestien elokuvan, sen tekijöiden ja näyttelijöiden nimet. Perinteisiä esimerkkejä liikegrafiikan keinoin tyylitellyistä elokuvien alkuteksteistä ovat mm. Saul Bassin Alfred Hitchcokille suunnittelemat alkutekstigrafiikat ja -jaksot. Liikegrafiikka voi toimia myös elokuvissa erikoistehosteena, esimerkiksi digitaalisten käyttöliittymien muodossa.
Liikegrafiikan käyttökohteet > Verkkosivuilla

Liikegrafiikkaa voidaan käyttää verkkosivuilla tehostamaan käyttäjäkokemusta, esimerkiksi sivujen välisissä siirtymissä, käyttöliittymäelementtien animaatioissa ja sivuston tilan muutosten viestimiseen.
Aiheesta muualla

Adobe Create Magazine: Motion Graphics
History of Graphic Design: Motion Graphics (Arkistoitu – Internet Archive)
Kolekystokiniini

Kolekystokiniini (CCK; kr. chole 'sappi', cysto 'rakko', kinin 'liikuttaa') on ruoansulatuksen peptidihormoni, jota erittyy ohutsuolen alkuosan, pohjukaissuolen, limakalvon enteroendokriinisoluista. Kolekystokiniinin vaikutuksesta sappirakko supistuu, jolloin väkevä rakkosappi laskee sapenjohdinta pitkin ohutsuoleen. Kolekystokiniini stimuloi myös haiman ruoansulatusentsyymien erittämistä.
Kolekystokiniinistä käytetään joskus vanhahtavaa nimitystä pankreotsymiini puhuttaessa hormonin vaikutuksista haimaan. Kolekystokiniini stimuloi haiman asinaarisolujen entsyymineritystä sekä suoraan sitoutumalla CCK-reseptoreihin, että epäsuorasti aktivoimalla parasympaattista hermostoa, josta vapautuva asetyylikoliini stimuloi asinaarisoluja.
Kolekystokiniinia erittyy, kun mahalaukusta saapuu ruokasulaa ohutsuoleen. Erityisesti rasvat, mutta myös peptidit ja aminohapot, lisäävät kolekystokiniinin eritystä. Lisäksi pohjukaissuolen limakalvon ja haiman soluista erittyy  kolekystokiniinia vapauttavia tekijöitä, jotka saattavat osallistua erityksen säätelyyn.
CCK:lla on myös rooli neuropeptidinä keskushermostossa, jossa se muun muassa hillitsee nälän tunnetta. Rakenteensa puolesta se on läheistä sukua gastriinille.
Kolekystokiniinin CAS-numero on 9011-97-6.
Aiheesta muualla

PubChem: Cholecystokinin (englanniksi)
DrugBank: Cholecystokinin (englanniksi)
Kyoto Encyclopedia of Genes and Genomes (KEGG): Cholecystokinin (englanniksi)
Kim Woo-jin

| Mitalit | Mitalit | Mitalit |  |
| --- | --- | --- | --- |
|  Kim Woo-jin |  Kim Woo-jin |  Kim Woo-jin |  |
Maa:   Etelä-Korea
Miesten jousiammunta
|  Olympialaiset  |  Olympialaiset  |  Olympialaiset  |  |
|  Kultaa | Rio de Janeiro 2016 | joukkue |  |
|  Kultaa | Tokio 2020 | joukkue |  |
|  Kultaa | Pariisi 2024 | yksilö |  |
|  Kultaa | Pariisi 2024 | joukkue |  |
|  Kultaa | Pariisi 2024 | sekajoukkue |  |
| MM-kilpailut  | MM-kilpailut  | MM-kilpailut  |  |
|  Kultaa | Torino 2011 | yksilö |  |
|  Kultaa | Torino 2011 | joukkue |  |
|  Kultaa | Kööpenhamina 2015 | yksilö |  |
|  Kultaa | Kööpenhamina 2015 | joukkue |  |
|  Kultaa | Yankton 2021 | yksilö |  |
|  Kultaa | Yankton 2021 | joukkue |  |
|  Kultaa | Yankton 2021 | sekajoukkue |  |
|  Kultaa | Berliini 2023 | joukkue |  |
|  Kultaa | Berliini 2023 | sekajoukkue |  |
|  Pronssia | México 2017 | joukkue |  |
|  Pronssia | ’s-Hertogenbosch 2019 | joukkue |  |
| World Cup  | World Cup  | World Cup  |  |
|  Kultaa | Tokio 2012 | yksilö |  |
| Aasian kisat  | Aasian kisat  | Aasian kisat  |  |
|  Kultaa | Guangzhou 2010 | yksilö |  |
|  Kultaa | Guangzhou 2010 | joukkue |  |
|  Kultaa | Jakarta 2018 | yksilö |  |
|  Hopeaa | Jakarta 2018 | joukkue |  |
Kim Woo-jin (kor. 김우진, s. 20. kesäkuuta 1992) on eteläkorealainen jousiampuja ja viisinkertainen olympiavoittaja.
Kim voitti Rio de Janeiron olympialaisissa 2016 olympiakultaa joukkuekilpailussa yhdessä Ku Bon-chanin ja Lee Seung-yunin kanssa. Rio de Janeirossa yksilökilpailussa Kim oli jaetulla 17. sijalla. Kim voitti joukkuekultaa myös Tokion olympialaisisten joukkuekilpailusta Kim Je-deokin ja Oh Jin-hyekin kanssa.
Pariisin olympialaisissa 2024 Kim voitti jälleen joukkuekilpailun yhdessä Kim Je-deokin ja Lee Woo-seokin kanssa. Toisen kultansa hän sai sekajoukkuekilpailusta ja kolmannen yksilökilpailusta. Kim kukisti yksilökilpailun loppuottelussa Yhdysvaltain Brady Ellisonin lisänuolilla. Kulta oli hänen uransa viides, ja hänestä tuli eniten olympialaisia kultamitaleita voittanut eteläkorealainen. Samaan suoritukseen oli ennen häntä pystynyt kolme eteläkorealaista urheilijaa.
Kimillä on yhdeksän MM-kultaa vuosien 2011,  2015, 2021 ja 2023 kilpailuista sekä pronssi vuosien 2017 ja 2019 kilpailuista.
Koirinoja

Koirinoja (ven. Койриноя) on Pitkärannan kaupunkikuntaan kuuluva Karjalan tasavallan kylä. Se sijaitsee Laatokan pohjoisrannikolla Aunuksesta Sortavalaan ja Värtsilään johtavan A130-maantien varrella, Pitkärannan kaupungin pohjoispuolella. Ennen talvisotaa Koirinoja kuului Suomen Impilahden kuntaan.
Historia

Koirinojalta on löydetty Impilahden alueen vanhimmat merkit asutuksesta, sillä siellä on asuttu lähes 5 000 vuotta sitten. Välillä alue on autioitunut ja ensimmäiset merkinnät löytyvät vuoden 1500 verokirjasta, jolloin kylässä oli viisi taloa. Vuonna  1939  Koirinojan asukasluku oli yli 500 henkeä.
Koirinojan koulu aloitti toimintansa vuonna 1898 vuokratiloissa, sai omat tilat vuonna 1906 ja lisätilaa 1910-luvun alussa.
Koirinoja tuhoutui talvisodassa ja juoksuhaudat erottuvat edelleenkin hiekasta.
Aiheesta muualla

Artikkeli Koirinojan kylästä impilahti.net sivustolla (Arkistoitu – Internet Archive)
Kiurusirkku

| Kiurusirkku |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Sirkut Emberizidae
Suku::  Raitapääsirkut Fringillaria
Laji::  impetuani
Kaksiosainen nimi
 Fringillaria impetuani  (Smith, 1836) 
Synonyymit
 Emberiza impetuani 
Katso myös
   Kiurusirkku Wikispeciesissä   Kiurusirkku Commonsissa 
Infobox OKNimi-testi OKIUCN-testi OK: 
Kiurusirkku (Fringillaria impetuani)  on afrikkalainen varpuslintu. Sen elinympäristö käsittää mantereen lounaisen osan Angolan, Botswanan, Lesothon, Namibian, Zimbabwen ja Etelä-Afrikan.